આ પ્રદર્શનમાં નાનાં સ્લિંગો પાઉચ અને બટવા તેમ જ કાપડમાંથી બનાવેલાં પર્સ જોવાલાયક છે. મોટાં ગાર્મેન્ટ્સ બનાવ્યા પછી એમાંથી બચેલા વેસ્ટેજને અપસાઇકલ કરીને આકર્ષક પર્સ અને બટવા બનાવવામાં આવ્યાં છે. એ સિવાય રબારીવર્ક, સૂપ અને ખારેક ભરતનું કામ કરીને પર્સ બનાવવામાં આવ્યાં છે. કલારક્ષાનાં ફાઉન્ડર રાધી પારેખ આ કલા વિશે સમજાવતાં કહે છે, ‘આ ચીજો બનાવવા માટે કારીગરોને કોઈ ડિઝાઇન બનાવીને નથી આપવી પડતી. તેઓ પોતાનું મન આ એક-એક પીસ પર ઉતારે છે, જેમાં દરેક ડિઝાઇન એક કરતાં જુદી જ જોવા મળશે.’